1975R2750 — HU — 17.12.1982 — 001.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

Módosította:







(*) Ez a jogi aktus sosem jelent meg magyar nyelven.









▼B

A TANÁCS 2750/75/EGK RENDELETE

(1975. október 29.)

az élelmiszersegélynek szánt gabonafélék rendelkezésre bocsátására vonatkozó szempontok megállapításáról







AZ EURÓPAI KÖZÖSSÉGEK TANÁCSA, tekintettel az Európai Gazdasági Közösséget létrehozó szerződésre, tekintettel a gabonafélék piacának közös szervezéséről szóló, 1975. október 29-i 2727/75/EGK tanácsi rendeletre ( 1 ), és különösen annak 28. cikkére, tekintettel a legutóbb a 668/75/EGK rendelettel ( 2 ) módosított, a rizs piacának közös szervezéséről szóló, 1967. július 25-i 359/67/EGK tanácsi rendeletre ( 3 ), és különösen annak 23a. cikkére, tekintettel a Bizottság javaslatára, mivel a 2727/75/EGK rendelet 28. cikkében és a 359/67/EGK rendelet 23a. cikkében arról rendelkeznek, hogy a Tanács határozza meg azokat a szempontokat, amelyek szerint az élelmiszersegélynek szánt gabonaféléket rendelkezésre kell bocsátani a közösségi piacon; mivel el kell kerülni, hogy az élelmiszersegélynek szánt gabonafélék visszavonása zavart okozzon a gabonapiacon; mivel a regionális piac mentesítése érdekében lehetőséget kell biztosítani a gabonafélék közösségi régiókban történő rendelkezésre bocsátására, ha azokban a régiókban a piaci helyzet arra kényszeríthetné az intervenciós hivatalokat, hogy nagy mennyiségű gabonát vásároljanak fel; mivel ha egyes intervenciós hivatalok nagy mennyiségű gabonát tárolnak, a gabona teljes mennyiségének vagy egy részének rendelkezésre bocsátása javíthat a helyzeten; mivel ha ilyen egyedi helyzet nem áll elő, a gabonaféléket a közösségi piac egész területén kell rendelkezésre bocsátani; mivel a pályázati felhívási eljárás teszi leginkább lehetővé a gabonafélék hatékony rendelkezésre bocsátását; mivel sürgős intézkedés esetén a gyorsaság biztosítása érdekében eltérő eljárások alkalmazásáról is születhet döntés, ELFOGADTA EZT A RENDELETET:







1. cikk

E rendelet alkalmazásában a „gabonafélék”:

a) a 2727/75/EGK rendelet 1. cikkében;

b) a 359/67/EGK rendelet 1. cikkében említett termékek.

2. cikk

Az élelmiszersegélynek szánt gabonaféléket az alábbi rendelkezések szerint kell rendelkezésre bocsátani a közösségi piacon.

3. cikk

(1) Amennyiben egy közösségi régióban a gabonapiaci árak csökkenést vagy pangást mutatnak, ami a termés vagy regionális készletek mennyisége és azok földrajzi elhelyezkedése alapján az intervenciós hivatalt nagy mennyiségű gabona felvásárlására kényszerítheti, a gabonát az érintett régió piacán fel lehet vásárolni.

(2) Amennyiben az intervenciós hivatal készletekkel rendelkezik, azok felhasználhatók.

(3) Amennyiben az (1) vagy (2) bekezdésben említett feltételek nem teljesülnek, vagy ha nem használják ki az említett bekezdésekben előírt lehetőségeket, a gabonát a teljes közösségi piacon vásárolják fel.

4. cikk

(1) A 3. cikk (1) és (3) bekezdésében említett műveletek során a felvásárlást az intervenciós hivatal úgy hajtja végre, hogy pályázatot ír ki a termék szállítására FOB vagy annak megfelelő paritáson.

(2) Amennyiben az intervenciós hivatal birtokában lévő gabonát használják fel, a pályázatot a berakodásra, a szállításra, szükség esetén a feldolgozásra, illetve a termék FOB vagy annak megfelelő paritáson történő leszállítására írják ki.

(3) Amennyiben olyan döntés születik, hogy a gabonát közösségi fellépés keretében a FOB vagy annak megfelelő paritást követő szakaszban szállítják le, az (1) vagy (2) bekezdésben említett pályázati felhívás e későbbi szakaszban történő szállításra vonatkozik.

(4) A pályázati felhívás feltételeinek biztosítaniuk kell az egyenlő hozzáférést és elbánást minden érintett személy számára a Közösségen belüli letelepedési helytől függetlenül.

5. cikk

(1) Nemzeti intézkedés esetén az érintett tagállam értesíti a Bizottságot arról, hogy melyik időpontban szándékozik intézkedését megkezdeni, azt melyik pénzügyi évre terheli, megjelöli a szállítások közt javasolt időközöket, a rendeltetési országot, a mennyiséget és az érintett terméket, a berakodási kikötőt és a tervezett rendelkezésre bocsátási módszert.

(2) Az értesítés kézhezvételét követően a Bizottság a 2727/75/EGK rendelet 26. cikkében megállapított eljárással, vagy adott esetben a 359/67/EGK rendelettel összhangban, és a közösségi piac általános helyzetének figyelembevételével megvizsgálja, hogy a tervezett rendelkezésre bocsátási módszer megfelel-e a 3. cikkben említett feltételeknek, és amennyiben szükséges, javaslatot tesz arra, hogy az érintett tagállam módosítsa a tervezett rendelkezésre bocsátási módszert.

6. cikk

Közösségi fellépés esetén a Bizottság különösen a 3. cikkben megállapított szempontok figyelembevételével, a piaci helyzet áttekintését követően és a 2727/75/EGK rendelet 26. cikkében megállapított eljárással, vagy adott esetben a 359/67/EGK rendelettel összhangban meghatározza a rendelkezésre bocsátásra vonatkozó feltételeket.

7. cikk

(1) A változatlan állapotú gabonákra vonatkozó sürgős közösségi intézkedések esetén a tagállamok az intervenciós hivatalok által átvett említett termékek bizonyos mennyiségét készenlétben tartják bármely időpontban történő szállításra, vagy azonnal rendelkezésre bocsátják a szükséges termékmennyiséget a piacukon elérhető készetekből, amennyiben az intervenciós hivatalok nem rendelkeznek a megfelelő mennyiséggel.

(2) Az (1) cikkben említett feldolgozott gabonafélékre és a rizsre – kivéve a hántolatlan rizst – vonatkozó sürgős közösségi intézkedések esetében a (4) bekezdéssel összhangban kijelölt összes tagállam gyorsított eljárásban pályázati felhívást ír ki a termékek FOB vagy annak megfelelő paritáson történő leszállítására.

(3) A (4) bekezdéssel összhangban kijelölt tagállamok a pályázati felhívástól eltérő eljárásokat is igénybe vehetnek, hogy lehetővé tegyék a termékek gyors elszállítását az (1) bekezdésben említett termékek esetében arról a helyről, ahol azokat raktározták vagy rendelkezésre bocsátották, vagy a (2) bekezdésben említett termékek esetében a FOB vagy annak megfelelő paritás szerinti szállítást követően.

(4) Amennyiben a sürgős közösségi intézkedés elve elfogadásra kerül, a Bizottság dönt arról, hogy melyik tagállam, vagy tagállamok feleljenek az intézkedések végrehajtásáért, meghatározza annak időpontját, kijelöli a helyet, ahol a termékeket a Közösségen belül, vagy adott esetben a kedvezményezett országon belül rendelkezésre kell bocsátani, és végül meghatároz minden olyan elemet, amely az intézkedés végrehajtásához szükséges.

▼M1 —————

▼M1

(5) Detailed rules for applying this Article, and in particular the criteria according to which the Commission is to make the decisions referred to in paragraph 4, shall be adopted in accordance with the procedure laid down in Article 8 of Council Regulation (EEC) No 3331/82.

▼B

8. cikk

(1) Az élelmiszersegélynek szánt gabonafélék rendelkezésre bocsátására vonatkozó szempontok megállapításáról szóló, 1972. augusztus 3-i 1693/72/EGK tanácsi rendelet ( 4 ) hatályát veszti.

(2) Az (1) bekezdés értelmében hatályát vesztett rendeletre való hivatkozást az e rendeletre való hivatkozásként kell értelmezni.

9. cikk

Ez a rendelet 1975. november 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.